Pielikums Nr.1

**BŪVPROJEKTA IZSTRĀDES DARBA UZDEVUMS**

Ārējo lietus, ražošanas un sadzīves kanalizācijas tīklu modernizācija,

Vestienas iela 35 (autobusu depo Nr.7)

Iepirkuma 2.daļa

|  |  |  |
| --- | --- | --- |
| **I** | **PASŪTĪTĀJS** – RP SIA “Rīgas satiksme”  **PROJEKTĒŠANAS IZSTRĀDES NEPIECIEŠAMĪBAS PAMATOJUMS**: Būvprojekta izstrāde projektēšanas iepirkuma vajadzībām “Ārējo kanalizācijas tīklu modernizācija” | |
| **II** | **ZIŅAS PAR OBJEKTU** | |
|  | Objekta nosaukums: | Lietus, ražošanas un sadzīves kanalizācijas tīklu modernizācija Vestienas iela 35, Rīga |
| Objekta adrese,  būves kadastra apzīmējums | Vestienas iela 35, Rīga, LV-1035  01001180014; 01001180030; 01000710039; 01000710447; |
| Ēkas grupa | II grupa[[1]](#footnote-1) |
| Ēkas iedalījums | Nedzīvojamās ēkas |
| Ēkas galvenais lietošanas veids/tips | Kods: 1251[[2]](#footnote-2) (Rūpnieciskās ražošanas ēkas) |
| Būvniecības veids | Jaunbūve, pārbūve |
| Objekta apbūves laukums | 8,1774 ha |
| **III** | **DOKUMENTĀCIJAS IZSTRĀDES MĒRĶIS, IZSTRĀDES NOSACĪJUMI UN SASKAŅOŠANA** | |
| 1. | * Pasūtītāja objekta kanalizācijas tīklu nodrošināšanai izstrādāt būvprojektu tehniski pareizai un funkcionējošai lietus, ražošanas un sadzīves kanalizācijas tīklu izbūvei. Izvērtēt SIA “Firma L4” izstrādāto “Tehnisko izpēti”, izvēlēties efektīvāko un veiksmīgāko Notekūdeņu attīrīšanas iekārtu (NAI) tehniski pareizai un funkcionējošai lietus, ražošanas un sadzīves kanalizācijas tīklu izbūvei. Sniegt optimālo risinājumu, nepieciešamības gadījumā Būvprojektā izstrādāt citus risinājumus. * Būvprojekta izstrādātājs (turpmāk – Izstrādātājs) veic esošā objekta apsekošanu un izstrādā Būvprojektu atbilstoši spēkā esošo normatīvo aktu prasībām. * Būvprojekts jāizstrādā izsmeļoši, noformulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. Izstrādājot Būvprojektu, Izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes darbus veiksmīgai izstrādei. * Izstrādātājs veic Būvprojekta izstrādi ar saviem resursiem. Visus ar dokumentācijas izstrādi saistītos izdevumus sedz Izstrādātājs. * Izstrādātājs nodrošina nepieciešamos dokumentus un izejmateriālus Būvprojekta izstrādei. * Ja ir nepieciešams atsegt aizasfaltētās aku lūkas vai citādi nošķērsotas, appludinātas komunikācijas pie kurām Izpildītājs nevar piekļūt, tad Izpildītājs par to ziņo Pasūtītājam (raksta pieprasījumu) vismaz 5 darba dienas iepriekš. Pasūtītājs noorganizē komunikāciju atsegšanu (piekļūšanu). * **SIA “Rīgas ūdens” tehniskos noteikumus par ārējo lietus, ražošanas un sadzīves kanalizācijas tīkliem Vestienas ielā 35 (autobusu depo Nr.7) nodrošina pasūtītājs.** * **Zemes virsmas un inženierkomunikāciju uzmērīšanu (topogrāfiju) nodrošina pasūtītājs.** * Ja Projektēšanas laikā tiek konstatēts, ka pa ēku iekšējiem tīkliem plūst piesārņoti notekūdeņi, tad Izpildītājs par to ziņo rakstveidā Pasūtītājam. Pasūtītājs noslēdz ar Izpildītāju atsevišķu vienošanos ar Izpildītāju par ēku iekšējo inženiertīklu tehnisko apsekošanu. Samaksa tiek paredzēta Izpildītājam kā stundu likme (EUR/stundā). | |
| **IV** | **BŪVPROJEKTA SATURS UN NOFORMĒŠANA** | |
| 1. | * Būvprojekta noformējumu jāveic atbilstoši Latvijas Republikā spēkā esošajiem būvnormatīviem un citu spēkā esošo būvniecību reglamentējošo normatīvo aktu prasībām. Būvprojektu Izstrādātājam jāiesniedz Būvniecības informācijas sistēmā (BISā) (piezīmēm jābūt .pdf formātā, trases plāniem un shēmām .dwg formātā, materiālu specifikācijas un darba apjomi .xls formātā). * Izstrādātājam ir tiesības papildināt SIA “Firma L4” izstrādāto “Tehniskās izpētes” saturu ar nepieciešamo informāciju, ja to uzskata, ka tas ir lietderīgi. Šajā gadījumā Izstrādātājs iesniedz Pasūtītājam objektīvu pamatojumu. | |
| 2. | * Būvprojekta saturam jāatbilst vismaz Būvniecības likuma, Ministru kabineta 19.08.2014. noteikumu Nr.500 “Vispārīgie būvnoteikumi”, Ministru kabineta 02.09.2014. noteikumu Nr.500 “Ēku būvnoteikumi”, Ministru kabineta 19.04.2016. noteikumu Nr.238 “Ugunsdrošības noteikumu”, Ministru kabineta 30.06.2015. noteikumu Nr.333 “Noteikumi par Latvijas būvnormatīvu LBN 201-15 "Būvju ugunsdrošība”, Ministru kabineta 30.09.2014. noteikumu Nr.574 “Noteikumi par Latvijas būvnormatīvu LBN 008-14 “Inženiertīklu izvietojums”, Ministru kabineta noteikumi Nr.327 “Noteikumi par Latvijas būvnormatīvu LBN 223-15 “Kanalizācijas būves”, Ministru kabineta noteikumi Nr.34 “Noteikumi par piesārņojošo vielu emisiju ūdenī” Ministru kabineta 03.05.2017. noteikumu Nr.239 “Būvizmaksu noteikšanas kārtība”, Ministru kabineta 28.08.2018. noteikumu Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”, prasībām. Projektēšanas stadijā ievērot MK noteikumu Nr.353 “Prasības zaļajam publiskajam iepirkumam un to piemērošanas kārtība” prasības. | |
| 3. | * Izstrādātājs būvprojekta sastāvā iekļauj daļas, kuru saturam ir jāatbilst 28.08.2018. MK noteikumu Nr.545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"" prasībām. * Būvprojektā ietvert šādas daļas: * Darbu veikšanas projekts (DVP) * Ūdensapgāde un kanalizācija (ārējā). (UKT); * Lietus ūdens kanalizācijas tīkli (LKT); * Elektroapgāde (ārējā) (ELT); * Vadības un automatizācijas sistēmas (ESS-VAS); * Ceļa darbi (TS-CD) * Labiekārtojums (TS-L) * Ekonomikas daļa: * IS – Iekārtu, konstrukciju un būvizstrādājumu kopsavilkums; * BA – Būvdarbu apjomu saraksts. * Citas daļas (ja nepieciešamas). * Pilnā apjomā izstrādāta būvprojekta 2 (divus) oriģināla eksemplārus jāiesniedz papīra formā pdf formātā, ar pievienotiem trases plāniem un principiālām shēmām, materiālu specifikācijām un darba apjomiem. | |
| **V** | **ESOŠĀS SITUĀCIJAS APRAKSTS, NOSACĪJUMI UN TEHNISKĀS PRASĪBAS** | |
| 1. | * **Lietus pašteces kanalizācijas sistēmas tehniskais apraksts.**   Autobusa parka teritorijā ir izveidota kopējā lietus notekūdeņu savākšanas sistēma, kur lietus ūdens tiek savākts no jumtiem, nojumēm un potenciāli ar naftas produktiem piesārņotajiem cietajiem segumiem. Lietus notekūdens no teritorijas tiek savākts vietējos kolektoros un novadīts Piedrujas ielas pilsētas lietus kanalizācijas kolektorā (ar D1200mm). No autobusa parka teritorijas lietus notekūdeņi tiek izvadīti pa diviem pieslēgumiem pilsētas lietus kanalizācijas tīklam.  Lietus kanalizācijas tīkla sistēma sastāv no polipropilēna un betona materiāla cauruļvadiem ar daļēji dzelzsbetona, daļēji ķieģeļu mūrētām un polipropilēna (PP) akām. Lietus kolektoru izmēri ir diapazonā no D150mm līdz D800mm.  **Degvielas uzpildes stacijā** (turpmāk – DUS) notiek autobusu uzpilde ar dīzeļdegvielu. Darbalaiks DUS ir 24 stundas diennaktī un degvielas uzpildes darbi tiek veikti, galvenokārt, vakara stundās, kad no reisiem atgriežas autobusi. Degvielas uzpildes stacijā ir izveidota lietus kanalizācijas sistēma. “Netīrie” lietus notekūdeņi no DUS laukuma, kur notiek degvielas uzpilde, tiek savākti ar gūlijām un novadīti uz naftas produktu attīrītāju. Pēc attīrīšanas tas tālāk ieplūst Piedrujas ielas pilsētas lietus kanalizācijas kolektorā.  **Autobusu (virsbūvju) mazgāšanas iecirknī** autobusi tiek mazgāti ar divām automātiskām virsbūvju mazgāšanas iekārtām „KARCHER” (vidēji 10-30 autobusi dienā un 65-100 autobusi nakts laikā), kā arī tiek veikta autobusu virsbūvju priekšmazgāšana ar modernu un energoefektīvu rokas mazgāšanas iekārtu „KARCHER”.  Autobusu mazgātavai ir viens pieslēgums lietus kolektoram ar izlaidi Piedrujas ielas pilsētas lietus kanalizācijas kolektorā.  **Dzinēju un ātrumkārbu remonta iecirknī** autobusiem tiek veikta dzinēju diagnostika un remonts. Šajā iecirknī tiek veikti remonti un mainītas rezerves daļas dzinēju blokiem, degvielas sistēmas daļām, kā arī tiek veikta šo iekārtu restaurācija.  Ēkai ir četri pieslēgumi lietus kolektoram ar izlaidi Piedrujas ielas pilsētas lietus kanalizācijas kolektorā.  Remonta darbnīcas un diagnostikas iecirknis sastāv no vairākiem iecirkņiem un zonām:   * **ARD virsbūvju remonta iecirknī** autobusiem tiek veikts virsbūvju daļu remonts un maiņa, kā arī stiklu un logu maiņa. * **Mehāniskajās darbnīcās GMD** tiek veikts saimniecības un tehnoloģisko iekārtu remonts un izgatavošana. Tur atrodas dažādas metāla virpas, frēzes, urbjmašīnas un slīpmašīnas, kā arī atslēdznieku darbagaldi. * **ARD metināšanas (radiatoru remonta) iecirknī** tiek veikta dažādu detaļu un mezglu metināšana, kā arī dažādu radiatoru pārbaude un lodēšana. * **ARD restaurācijas iecirknī** atrodas metālapstrādes darbagaldi un atslēdznieku darbavietas. Pārsvarā tiek veikta metālapstrāde un dažādu detaļu un mezglu restaurācija un remonts. * **Akumulatoru uzlādes iecirknī** notiek akumulatoru uzlāde un tas darbojas visu diennakti. * **ARD pieteikuma remonta iecirknī** (zonā) tiek veikts autobusu pieteikuma remonts, papildināti tehniskie šķidrumi (dzinēja eļļa, ātrumkārbu un transmisijas eļļas, antifrīzs, logu mazgājamais šķidrums u.c.), mainītas dažādas detaļas un detaļu mezgli, montētas un remontētas autobusu riepas. Uz dažām līnijām tiek veikta autobusu salonu tīrīšana ar putekļu sūcēju. * **ARD Tehniskās apkopes iecirknī** (zonā) uz vienas līnijas tiek veikts autobusu remonts, bet uz otras līnijas tiek veikta autobusu sagatavošana tehniskās apskates veikšanai. * **RD Diagnostikas līnijā** (zonā) tiek veikta autobusu diagnostika.   Autobusu mazgātavai ir viens pieslēgums lietus kolektoram ar izlaidi Piedrujas ielas pilsētas lietus kanalizācijas kolektorā.  ARD ēkai ir septiņpadsmit pieslēgumi lietus kolektoram ar izlaidi Piedrujas ielas pilsētas lietus kanalizācijas kolektorā.  **Katlumāja** nodrošina teritorijas ēku siltumapgādi un karstā ūdens sagatavošanu, tajā uzstādīti trīs apkures katli. Katlu mājai ir četri pieslēgumi lietus kolektoram ar izlaidi Piedrujas ielas pilsētas lietus kanalizācijas kolektorā.  **Administrācijas ēkā** atrodas atsevišķas Rīgas pašvaldības SIA „Rīgas satiksme” administrācijas daļas, ēdnīca un palīgtelpas darbinieku vajadzībām. Visā administrācijas ēkā kopā izveidoti astoņi lietus kanalizācijas izvadi no jumtiem, kas pievienoti skatakām un tiek aizvadīti uz Vestienas ielas pilsētas lietus kanalizācijas kolektoru.  Administratīvās ēkas priekšpusē stāvlaukuma lietus notekūdeņu savākšanai un novadīšanai izbūvēts lietus notekūdens kolektors, un tiek novadīts uz Vestienas ielas pilsētas lietus kanalizācijas kolektoru.   * **Sadzīves un ražošanas pašteces kanalizācijas sistēmu tehniskais apraksts.**   Autobusa parka teritorijā atrodas kombinēta sadzīves un ražošanas kanalizācijas sistēma. Lielākā ražošanas kanalizācijas izplūde ir no Autobusu mazgātavas, Motoru ceha un darbnīcu kompleksa. Katrai izplūdei ir uzstādītas lokālas notekūdeņu attīrīšanas iekārtas.  Sadzīves un ražošanas kanalizācijas tīkla sistēma sastāv no betona cauruļvadiem ar daļēji dzelzsbetona, daļēji ķieģeļu mūrētām un polipropilēna (PP) akām. Pašteces kanalizācijas cauruļvadu diametri svārstās diapazonā no D100mm līdz D400mm.  **Autobusu (virsbūvju) mazgāšanas iecirknī** autobusi tiek mazgāti ar divām automātiskām virsbūvju mazgāšanas iekārtām „KARCHER” (vidēji 10-30 autobusi dienā un 65-100 autobusi nakts laikā), kā arī tiek veikta autobusu virsbūvju priekšmazgāšana ar modernu un energoefektīvu rokas mazgāšanas iekārtu „KARCHER”. Mazgāšanai un tīrīšanai tiek izmantoti dažādi mazgāšanas līdzekļi. Katra autobusa mazgāšanu tiek patērēti 250-300 litri ūdens, 30-40 ml šampūna, 100-150 ml priekšmazgātājs un vasks. Ja tiek mazgāta autobusa šasija, tad vēl papildus autobusam tiek izmantoti 250 litri ūdens. Ķīmisko vielu sajaukums ar ūdeni un mehāniskajām daļiņām tiek novadīti uz sūkņu staciju kas tos pārsūknē uz suspendēto vielu nostādinātājiem, kas izvietoti ēkā. Nostādinātāji kalpo kā krājrezervuāri recirkulētajam ūdenim, ko izmanto atkārtotai izmantošanai Nekādas papildus attīrīšanas iekārtas automazgātuvei nav uzstādītas.  Autobusu mazgātavai ir divi ražošanas un seši sadzīves kanalizācijas pieslēgumi sadzīves kanalizācijas kolektoram ar izlaidi Piedrujas ielas pilsētas sadzīves kanalizācijas kolektorā.  **Dzinēju un ātrumkārbu remonta iecirknī** autobusiem tiek veikta dzinēju diagnostika un remonts. Šajā iecirknī tiek veikti remonti un mainītas rezerves daļas dzinēju blokiem, degvielas sistēmas daļām, kā arī tiek veikta šo iekārtu restaurācija.  Notekūdeņi no motora ceha tiek novadīti uz sūkņu staciju, kas tos pārsūknē uz ražošanas notekūdeņu attīrīšanas iekārtām, ko veido aerācijas bloks un naftas produktu atdalītājs. Pēc attīrīšanām, notekūdeņi tiek novadīti pilsētas sadzīves kanalizācijas tīkos.  Dzinēju remonta iecirknī ir trīs ražošanas un divi sadzīves kanalizācijas pieslēgumi sadzīves kanalizācijas kolektoram ar izlaidi Piedrujas ielas pilsētas sadzīves kanalizācijas kolektorā.  **Remonta darbnīcas un diagnostikas iecirknis sastāv no vairākiem iecirkņiem un zonām**:   * **ARD virsbūvju remonta iecirknī** autobusiem tiek veikts virsbūvju daļu remonts un maiņa, kā arī stiklu un logu maiņa. * **Mehāniskajās darbnīcās GMD** tiek veikts saimniecības un tehnoloģisko iekārtu remonts un izgatavošana. Tur atrodas dažādas metāla virpas, frēzes, urbjmašīnas un slīpmašīnas, kā arī atslēdznieku darbagaldi. * **ARD metināšanas (radiatoru remonta) iecirknī** tiek veikta dažādu detaļu un mezglu metināšana, kā arī dažādu radiatoru pārbaude un lodēšana. * **ARD restaurācijas iecirknī** atrodas metālapstrādes darbagaldi un atslēdznieku darbavietas. Pārsvarā tiek veikta metālapstrāde un dažādu detaļu un mezglu restaurācija un remonts. * **Akumulatoru uzlādes iecirknī** notiek akumulatoru uzlāde un tas darbojas visu diennakti. * **ARD pieteikuma remonta iecirknī** (zonā) tiek veikts autobusu pieteikuma remonts, papildināti tehniskie šķidrumi (dzinēja eļļa, ātrumkārbu un transmisijas eļļas, antifrīzs, logu mazgājamais šķidrums u.c.), mainītas dažādas detaļas un detaļu mezgli, montētas un remontētas autobusu riepas. Uz dažām līnijām tiek veikta autobusu salonu tīrīšana ar putekļu sūcēju. * **ARD Tehniskās apkopes iecirknī** (zonā) uz vienas līnijas tiek veikts autobusu remonts, bet uz otras līnijas tiek veikta autobusu sagatavošana tehniskās apskates veikšanai. * **RD Diagnostikas līnijā** (zonā) tiek veikta autobusu diagnostika.   No ARD zonas ražošanas notekūdeņi tiek novadīti uz attīrīšanas ietaisēm, ko veido nostādinātājs, areācijas bloks, smilšu un naftas atdalītāji. Pēc attīrīšanām, notekūdeņi tiek novadīti pilsētas sadzīves kanalizācijas tīkos.  ARD zonā ir trīs ražošanas un pieci sadzīves kanalizācijas pieslēgumi sadzīves kanalizācijas kolektoram ar izlaidi Piedrujas ielas pilsētas sadzīves kanalizācijas kolektorā.  **Katlumāja** nodrošina teritorijas ēku siltumapgādi un karstā ūdens sagatavošanu, tajā uzstādīti trīs apkures katli.  Katlu mājai ir viens sadzīves kanalizācijas pieslēgums ar izlaidi Piedrujas ielas pilsētas sadzīves kanalizācijas kolektorā.  **Administrācijas ēkā** atrodas atsevišķas Rīgas pašvaldības SIA „Rīgas satiksme” administrācijas daļas, ēdnīca un palīgtelpas darbinieku vajadzībām. Uz ēdnīcas kanalizācijas izvada uzstādīts tauku ķērājs, kas sastāv no betona grodu akas ar starpsienu (kopējais darba tilpums 4 m3). Visā administrācijas ēkā kopā izveidoti seši sadzīves kanalizācijas izvadi ar izlaidi Piedrujas ielas pilsētas sadzīves kanalizācijas kolektorā. | |
| 2. | **Nosacījumi:**   * Nosacījumi: * Projektēšanā paredzēt, ka objektā Rīgā, Vestienas ielā 35, notiek intensīva transporta kustība. * Paralēli Būvprojekta “Ārējo lietus, ražošanas un sadzīves kanalizācijas tīklu modernizācija Vestienas iela 35” izstrādei notiks “Elektroautobusu uzlādes” Būvprojekta izbūve. * Būvprojektā izstrādāt darbu veikšanas projektu (DVP). * Būvprojektā paredzēt, ka izbūve notiks divās kārtās vai vairākās kārtās (precizēt projektēšanas laikā), kur pirmā kārtas ietvaros paredzēts ražošanas kanalizācijas tīklu, sadzīves kanalizācijas tīklu un notekūdeņu attīrīšanas iekārtu izbūvi. Otrā kārtā paredzēt lietus kanalizācijas tīklu un lietus notekūdeņu attīrīšanas iekārtu izbūvi. * Priekšlikumu izstrāde jaunām, alternatīvām vai specifisku tehnoloģiju notekūdens attīrīšanas iekārtām. * Notekūdeņu attīrīšanas iekārtu un sūkņu staciju gabarītu un tehnisko parametru noteikšana. * Būvprojektā jāparedz tikai lokālu bojāto un neatbilstošo tīklu pārbūvi. * Būvprojektā jāparedz jauno izbūvēto kanalizācijas tīklu pieslēgšana pie esošajiem tīkliem. * Ģeoloģisko un topogrāfisko inženierizpēti veic Izstrādātājs (ja ir nepieciešams). * Projektēšanā paredzēt lietus notekūdeņu savākšanu no ēkas jumtiem, kur lietus notekūdeņus izmantot autobusa mazgātavai. * No autostāvvietu laukuma jāparedz izbūvēt smilšu un naftas produktu atdalītājus, kas komplektēti ar līmeņa devējiem un signalizācijas ierīcēm. * Projektēšanā paredzēt tauku atdalītāju, kas savukārt komplektēts ar līmeņa devēju un signalizāciju, kuru iespējams pieslēgt Ēkas VAS. * Sadzīves kanalizācijas tīkli jāprojektē atbilstoši Ēkas plānojumam un zemes gabala robežām. | |
| 3. | **Prasības:**   * Tehniskās izpētes minētie kritēriji un piedāvātie konceptuālie risinājumi neatbrīvo Izstrādātāju no atbildības par iepirkuma priekšmeta izpildes pilnā apmērā un apjomā. * Sagatavojot būvprojektu, Izstrādātājam jāņem vērā Latvijas Republikas spēkā esošo normatīvo aktu prasības. * Izstrādātājs veic visus nepieciešamos darbus saskaņā ar pasūtītāja darba uzdevumu. * Pasūtītājam ir pienākums pēc Izpildītāja pieprasījuma iesniegt visu informāciju par visām ķīmiskajām vielām un līdzekļiem, kas nokļūst vai var nokļūt notekūdeņu sistēmā. | |
| **VI**. | **Vispārīgās prasības:** | |
| 1. | * Tehniskās izpētes risinājumiem ir jābūt racionāliem, funkcionāliem un inženiertehniski pamatotiem un to izstrādē ir jāņem vērā pasūtītāja prasības. * Visus konstruktīvus risinājumus, tajā skaitā īpaši sarežģītus inženiertīklu izbūves risinājumus un mezglus, un to realizācijā izmantojamos materiālus un izstrādājumus Izpildītājs norāda Tehniskās izpētes dokumentācijā . * Piedāvātām iekārtām un materiāliem ir jābūt augstas kvalitātes, jāatbilst pielietojuma prasībām un ir jābūt sertificētiem atbilstoši normatīvo aktu prasībām. * Jāparedz mūsdienīgus materiālus un iekārtas, lai varētu pielietot progresīvas un racionālas būvniecības metodes, kas samazinātu būvniecības laiku, būvniecības izmaksas, ekspluatācijas izdevumus, kā arī paaugstinātu objektu kalpošanas laiku. Izstrādātājam jāizvēlas tādi materiāli, tehnoloģijas un iekārtas, lai tās pēc iespējas varētu unificēt (jāņem vērā, ka unifikācija nedrīkst mazināt objekta kopējo kvalitāti, ekspluatācijas drošību un ērtību). * Jāizvērtē visas prasības esošajai infrastruktūrai, būvprojektā jāiekļauj visi nepieciešamie pasākumi un tehniskie risinājumi esošās infrastruktūras pilnvērtīgai un drošai darbībai, kā arī īpašie pasākumi ekspluatācijas stadijai. * Kā konsultantam vai ekspertam jāveic aktīva līdzdalība tālākā projektēšanas uzdevuma izstrādē, kā arī nepieciešamības gadījumā būvdarbu dokumentācijas izstrādē. | |
| **VII** | **TEHNISKĀS IZPĒTES IZSTRĀDES LAIKS UN IESNIEGŠANAS KĀRTĪBA** | |
| 1. | * Izstrādātājs sniedz Pasūtītājam progresa atskaiti par izpildītiem darbiem ne retāk kā 2 (divas) reizes mēnesī. * Ne ilgāk kā 2 (divu) mēnešu laikā pēc līguma parakstīšanas, Izstrādātājs iesniedz un saskaņo ar Pasūtītāju visus principiālos tehniskos risinājumus.   Ne ilgāk kā 8 (astoņu) mēnešu laikā no līguma noslēgšanas Izstrādātājs saņem visus nepieciešamos saskaņojumos un iesniedz Pasūtītajam Rīgas pilsētas būvvaldē saskaņotu būvprojektu. | |
| **VIII** | **AUTORUZRAUDZĪBA** | |
| 1. | * Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā. * Saskaņā ar Ministru kabineta 19.08.2014. noteikumu Nr. 500 “Vispārīgie būvnoteikumi” būvprojekta vadītājam ir pienākums t.sk. būvprojekta izmaiņu gadījumā nodrošināt atbilstošu to iestrādāšanu visās attiecīgajās būvprojekta daļās, ja nepieciešams, informēt par izmaiņām būvatļauju izdevušo institūciju un organizēt atbilstošu saskaņošanas procedūru, ka arī pārliecināties, ka būvprojektā ir iekļautas un izstrādātas visas nepieciešamās daļas atbilstoši projektēšanas uzdevumam un būvatļaujā ietvertajiem nosacījumiem * Izstrādātājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. Latvijas Republikas spēkā esošajiem normatīvajiem aktiem * Izstrādātājs apņemas veikt autoruzraudzību no būvprojekta paredzēto būvdarbu uzsākšanas dienas līdz objekta pieņemšanas ekspluatācijā un būvdarbu pilnīgai pabeigšanai, ko apliecina attiecīgs starp Pasūtītāju un būvdarbu veicēju parakstīts akts. * Atlīdzība par objekta autoruzraudzības pakalpojumiem tiek iekļauta Finanšu piedāvājumā. Autoruzraudzības izmaksās paredzami visi pakalpojumi, kas nodrošina autoruzrauga un autoruzraugu grupas darbu attiecībā uz šo objektu. Autoruzrauga darbs objektā visā būvdarbu periodā jānodrošina vismaz 1 (vienu) reizi nedēļā. Ar autoruzraudzības kārtībā izstrādājamiem risinājumiem (nepilnības, kļūdas, risinājumu detalizācija) visā objekta būvniecības laikā Autoruzraugs nodrošina bez papildu maksas. | |

**Papildus dokumentācija, kas pieejama pie Pasūtītāja kā pielikumi:**

1. Vestienas ielas 35 Topogrāfija uz 1 (vienas) lapas.
2. SIA “Firma L4” Tehniskā izpēte

1. Atbilstoši Ministru kabineta 19.08.2014. noteikumiem Nr.500 “Vispārīgie būvnoteikumi”. [↑](#footnote-ref-1)
2. Atbilstoši Ministru kabineta 12.06.2018. noteikumiem Nr.326 “Būvju klasifikācijas noteikumi”. [↑](#footnote-ref-2)